c2364977a867caadff9ccf6b620fd5dc
borgerforeningen præsenterer - j. h. justesen & søn
allingaabro-portalen.dk
2020.10
j. h. justesen & søn har i mange år været at finde på hovedgaden i allingåbro. helt tilbage i 1949 åbnede flemming justesens far butik, der hvor aj mode ligger i dag.  i 1972 flyttede firmaet til de nuværende lokaler, lige overfor hk tanken og djurslands bank. flemming er tredje generation af elektrikere i familien justesen,  hans farfar var elektriker i vejle, fortæller flemming stolt, mens han viser fotoalbummet frem med de gamle billeder.

inde i butikken tager ulla imod, fra lofterne i vinduerne ud mod gaden hænger flotte lamper i mange afskygninger side om side, på bagvæggen står der bl.a. støvsugere og køkkenmaskiner, og i den modsatte ende af butikken står hvidevarer til udstilling. tættest på kassen er der et bredt udvalg af støvsugerposer, pærer, sikringer osv.  faktisk kan man få en del i butikken, som findes på [el-salgs hjemmeside](http://elsalg.dk/) – det er lige så hurtigt som at bestille på nettet, bare inkluderet en del mere service.

ude bagved møder vi jannie, martin og ole som sammen med ulla og flemming udgør arbejdsstyrken i firmaet. ole og martin er udlært ved flemming og har været ansat i henholdsvis 42 og 21 år. de løser alle mulige slags el-opgaver og som de selv siger, er der aldrig 2 dage der er ens. det er nærmest som at træde ind i en lille familie, hvor alle har det godt med hinanden.  en ting der går igen, når vi taler med dem alle fem er at service er i højsædet, og det er vi da heller ikke det mindste i tvivl om, når vi træder ind af døren til butikken.

justesen har en af de ældste, hvis ikke den ældste forretning i allingåbro, og de har gennem årene støttet op om fællesskabet i allingåbro. firmaet har altid været medlem af allingåbro handelsstandsforening, og allingåbro håndværker og borgerforening, da det hed dette. de nævner et godt sammenhold med de øvrige erhvervsdrivende som en af de fordele der er ved at drive erhverv i allingåbro.

vi slutter hvor vi startede, ude i butikken blandt lamper, opvaskemaskiner og støvsugere, alt sammen up to date, oveni det er vi en historie rigere om et traditionsrigt familiefirma, en arbejdsplads hvor medarbejderne bliver hængende, en specialforretning lige her i hjertet af allingåbro, som helt sikkert er et besøg værd.

[gallery type="rectangular" ids="3293,3294,3295,3296,3297,3298,3299,3300,3301"]
b1e678227c5f2b6343e5eb9ac1e63b59
borgerforeningen præsenterer – laredo
allingaabro-portalen.dk
2020.10
laredo er kendt af mange, ikke kun i allingåbro, men også længere ude i verden. når f.eks. mosten mc i bode enge afholder engelsk træf og raceday strømmer bikere til allingåbro fra nær og fjern for at besøge ruth. vi er også taget på laredo for at få en snak med ruth om hvordan det er at drive værtshus i en by som allingåbro.

det er fredag eftermiddag inde ved baren sidder en håndfuld mænd og får en øl. væggene og baren er beklædt med mørke træbrædder, borde, sofaer og stole er også mørke, det leder tankerne hen på en blanding af hyggen i en østrigsk bjælkehytte og det råheden i det vilde vest. der bliver snakket og grinet i baren, det er tydeligt at folk kender hinanden og hygger sig.

på opslagstavlen hænger der en a3 invitation til fødselsdag – 22 år, det er så længe at ruth har haft laredo. inden da var hun dagplejemor, og så har hun haft en glorværdig håndbold karriere, hvor hun var på kvindelandsholdet i 1970-1975, og har derudover i en årrække været træner i aif, en trænerkarriere hun lagde på hylden, da hun overtog laredo.

laredo har ligget, hvor det er i dag siden 1973 – det har altid heddet laredo og det har altid haft træ på væggene. det kunne en ombygning i 2010 da heller ikke ændre på, det ændrede dog åbningstiderne fra hele ugen, til at det nu kun er fra torsdag til søndag.

ruth er tydelig stolt af hvad hun har bygget op, flere gange nævner hun sammenholdet som nøgleord. et eksempel er at hvis der er arrangeret bustur til landskamp, koncerter o.lign er laredo ofte stedet hvor man samles og stedet hvor sluttes. hun oplever også at sammenholdet i byen er blevet bedre over de sidste år. hun har været ved i revyen siden den startede og har fra sin plads på scenen og bag baren på laredo kunne følge, hvad der sker i byen, og hun er ikke i tvivl om at allingåbro er på vej op - både hvad angår handel og sammenhold. fra laredo er der direkte udsyn til det kreative hus, og ruth er ikke i tvivl om at der sker gode ting der – og i resten af byen.

[gallery type="rectangular" ids="2877,2878,2879"]
bdbf2eaa48003986d0998b735b653c60
borgerforeningen præsenterer - djurslands bank
allingaabro-portalen.dk
2020.10
djurslands bank ligger på hovedgaden 8 i allingåbro, og har bogstavelig talt ligget der i 100 år – over 100 år faktisk. dog ikke lige i de lokaler som udgør bankens afdeling idag, men den havde sin oprindelse i den store flotte bygning på hjørnet af hovedgaden og rougsøvej, dengang kendt som folkebanken for rougsø og sønderhald herred, så der er ingen tvivl om at rødderne er dybe i allingåbro

vi besøger djurslands bank en fredag lige efter frokost, der er stille på hovedgaden, folk har endnu ikke fået fri fra arbejde. inde i bankens store fælleskontor er der en rolig atmosfære, der lever op til den forventning om fortrolighed, man har når man går ind i en bank. store grønne planter lyser op mellem de otte arbejdsstationer der er i kontoret, bagvæggen er et stort vinduesparti ud mod den utrolig smukke gårdhave bag ved banken. på væggene hænger billeder som er lavet af børnehaven i allingåbro børneby.

på bordene står der små skilte der lover kunderne god personlig rådgivning – både online og offline. og i tillæg til offline rådgivning også kaffe, som gerne serveres fra deres mere end 40 år gamle folkevogns rugbrød de gladelig kører ud med til lokale arrangementer.

vi skal møde peter møller, afdelingsdirektør og tove hjort jensen som er filialleder i allingåbro. ikke til en snak om penge, men derimod til en snak om lokalt engagement og sammenhold. i djurslands bank har de en vision om at ville være lokale og synlige. de gør derfor meget ud af at deltage i og støtte arrangementer i lokalområdet.  djurslands bank støtter en bred vifte af forskellige foreninger og klubber, og det handler ikke om at det skal være store kommercielle ting, men lige så meget om at støtte op om variationen af tilbud i nærområdet. når vi spørger ind til hvorfor djurslands bank er medlem af allingåbro borgerforening er der heller ingen tvivl – det at støtte op om sammenholdet i byen, som borgerforeningen blandt andre står for, er vigtigt, vi kan ikke klare os uden hinanden.

[gallery type="rectangular" ids="2512,2513,2514,2515,2516,2517,2518,2519,2520,2521,2054"]
8997234eaf5ff08cff00fbc1e5e8faf7
borgerforeningen præsenterer - dagli' brugsen allingåbro
allingaabro-portalen.dk
2020.10
i hjertet af allingåbro ligger dagli' brugsen. det er fredag eftermiddag og ved kassen sidder anja, som sædvanlig med en hurtigt bemærkning og et smil bliver vi sendt ud bagved, hvor vi møder lars nielsen, til en snak om hvordan det går i brugsen og i allingåbro set fra brugsuddelerens side.

brugsen i allingåbro har en lang historie, det er 76 år siden at den første brugs åbnede. dagli' brugsen er en selvstændig brugsforening, med egen bestyrelse og er dermed vi er 1 af 250 brugsforeninger i dagli' brugs kæden. udover lars nielsen er der 3 faste medarbejdere og 16 unge servicemedarbejdere.

stærkt samarbejde
lars nielsen er et kendt ansigt allingåbro, han har været i dagli' brugsen i ni år og sidder derudover i halbestyrelsen, fællesbestyrelsen i allingåbro børneby og han er med i alllingåbro står sammen. på vægen i kaffestuen hænger et billede af et drengehold i nye dragter, det er klubsamarbejdet mellem aif og nørager hvor dagli' brugsen har været med sonm sponsor. og vi fornemmer da også hurtigt at sammenholdet i allingåbro ligger lars meget på sinde, ikke kun samarbejdet med byens foreninger, men også de erhvervsdrivende imellem. i øjeblikket samarbejder brugsen med madxpressen, bach'eriet, blomsterbutikken, nordisk bryghus hvis produkter kan købes i dagli brugsen. garnsalget derimod er flyttet ned i det kreative hus, det ikke alene har støttet det kreative hus, det har også øget garnsalget betydeligt. det er da også derfor helt naturligt at dagli' brugsen er erhvervsmedlem i borgerforeningen.

alt i alt sker der en masse i dagli' brugsen i allingåbro. det er nu også muligt at indlevere tøj til rensning og fiskebilen kommer fremover fast om mandagen.

fremtiden og flaskeautomaten
lars ligger ikke skjul på at det, som forventet, har været et par hårde år for brugsen efter den nye butik stod færdig i 2010, men det er ved at vende og han er meget optimistisk omkring fremtiden.  de er begyndt at have flere økologiske varer på hylderne og vil også gerne tage flere lokale varer ind, hvis der vel at mærke er efterspørgsel på det. inden længe vil der blive opsat en ny flaskeautomat, efter 12 år og 4 millioner flasker har den gamle udtjent sin pligt og vil her i efteråret blive erstattet af en ny, som gerne skulle reducere fejlmeldingerne til et absolut minimum. dette skulle gerne give kunderne en langt bedre oplevelse når de sælger flasker, og service er vigtig. og når vi snakker med lars er vi da heller ikke i tvivl – kunderne er det vigtigste i dagli' brugsen i allingåbro.

[gallery type="rectangular" ids="2408,2409,2410,2411,2412,1596,2413,2414"]

 
bf7168208fb6c8d89f7cdd2b4e5b092a
borgerforeningen præsenterer - blomsterbutikken
allingaabro-portalen.dk
2020.10
der er vist ikke nogen der kan være i tvivl, om hvilken butik det er der ligger på hjørnet af hovedgaden og broagervej. udenfor butikken er der nemlig et stort udvalg af flotte blomster og planter. en patineret gul cykel pryder ligeledes gadebilledet med røde blomster i kurven og på bagagebæren. inde i den lille butik er tre kvinder i fuld gang med at rette til i butikken. annette som ejer butikken står med boremaskine og hænger urtepotteholdere op på en gammel tralle der står i butikken. hylderne er fyldt med grønne planter og ind i mellem dem er der skønne farvestrålende blomster og urtepotter af enhver art, og kølerummet bugner af afskårne blomster til at binde buketter af. på en reol står der et spændende udvalg af nordiske specialiteter, som dels sælges som de er, men også bruges når blomsterbutikken pakker gavekurve.

annette har haft blomsterbutikken i lidt over to år, og har fået etableret en forretning som folk kører langt efter. hun har også kunder som ringer fra usa, grønland og italien for at bestille blomster til familien i danmark. derudover leverer hun til brugserne i allingåbro, vivild og bønnerup, samt købmanden i nørager. i øjeblikket har butikken ud over annette to fastansatte, en frivillig og også praktikanter.

de lokale i allingåbro er gode til at bakke op om butikken og annette fornemmer en god synergi byens butikker imellem. kunderne der kommer hos hende, lægger ofte vejen forbi fx bageren for også at få en kage med til kaffen. blomsterbutikken er erhvervsmedlem i borgerforeningen.

ud over det normale salg i blomsterbutikken kører de også forskellige temaer. i næste uge er det kaktusser, der er i fokus, og allerede nu bugner butikken af kaktusser i alle afskygninger.

nogle gange holder de aften åbent med særlig gode tilbud, disse aftner vil kunne ses her på portalen.

mangler du en flot værtindegave er det her helt sikkert stedet at finde den.

[gallery type="rectangular" ids="2335,2336,2337,2338,2339,2340,2341,2342,2343,2344,2345,2346,2347,2348"]